Tarybos Sprendimas
2001 m. vasario 26 d.
dėl 2000 m. lapkričio 24 d. Briuselyje parafuoto Europos bendrijos ir Bosnijos ir Hercegovinos susitarimo dėl prekybos tekstilės gaminiais pasirašymo ir laikino taikymo
(2001/213/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį, kartu su 300 straipsnio 2 dalies pirmosios pastraipos pirmuoju sakiniu,
atsižvelgdama į Komisijos pasiūlymą,
kadangi:
(1) Komisija Europos bendrijos vardu derėjosi su Bosnija ir Hercegovina dėl Susitarimo dėl prekybos tekstilės gaminiais.
(2) Susitarimas buvo parafuotas 2000 m. lapkričio 24 d.
(3) Atsižvelgiant į tai, kad šį Susitarimą numatoma sudaryti vėliau, jis turėtų būti pasirašytas Europos bendrijos vardu.
(4) Laikantis abipusiškumo principo, tikslinga taikyti šį Susitarimą laikinai nuo 2001 m. kovo 1 dienos tol, kol bus baigtos Susitarimo įsigaliojimui būtinos procedūros,
NUSPRENDĖ:
1 straipsnis
Atsižvelgiant į tai, kad šį Susitarimą numatoma sudaryti vėliau, šiuo sprendimu Tarybos pirmininkas įgaliojamas paskirti asmenis, įgaliotus Europos bendrijos vardu pasirašyti Europos bendrijos ir Bosnijos ir Hercegovinos susitarimą dėl prekybos tekstilės gaminiais.
2 straipsnis
Laikantis abipusiškumo principo, 1 straipsnyje nurodytas Susitarimas taikomas laikinai nuo 2001 m. kovo 1 d. tol, kol bus baigtos procedūros, reikalingos jo sudarymui.
Susitarimo tekstas pridedamas prie šio sprendimo.
Priimta Briuselyje, 2001 m. vasario 26 d.